b'\n_START_ARTICLE_\nPaljenje stadiona 1941.\n_START_PARAGRAPH_\nPaljenje stadiona 1941. je naziv za diverzantsku akciju, koju je izvela grupa zagreba\xc4\x8dkih omladinaca 22. srpnja 1941. u toj akciji je zapaljen veliki Sokolski stadion (drveni) u Maksimiru.\n_START_SECTION_\nTijek operacije\n_START_PARAGRAPH_\nIako je Zagreb prvih dana ustoli\xc4\x8denja NDH i ulaska njema\xc4\x8dkih snaga izgledao naizgled miran i potpuno siguran grad, u njemu je ipak bilo mnogo njegovih stanovnika koji sa takvim razvojem stvari nisu bili zadovoljni. To se osobito odnosilo na skojevce i ostale mlade antifa\xc5\xa1iste. Prva ve\xc4\x87a ilegalna akcija koju su poduzeli bila je Paljenje maksimirskog stadiona. Tada\xc5\xa1nje zagreba\xc4\x8dke srednjo\xc5\xa1kolce iritirala je \xc4\x8dinjenica da su se oni ina\xc4\x8de do nedavno koristili tim stadionom za tjelovje\xc5\xbebu uz klub HA\xc5\xa0K, no kako je novim endeha\xc5\xa1kim vlastima trebala drvena gra\xc4\x91a, oni su ga po\xc4\x8deli demontirati. _NEWLINE_U prva dva poku\xc5\xa1aja izazivanja po\xc5\xbeara - nisu uspjeli, zbog neiskustva - tako da su ga vatrogasci uspjeli ugasiti. Tre\xc4\x87i put su se zato daleko bolje pripremili. Akciju je osmislio i vodio Martin Mojmir, \xc4\x8dlan Mjesnog komiteta SKOJ-a, u noj su sudjelovali; Kre\xc5\xa1o Raki\xc4\x87, Stanko Bronzin, Braco Beli\xc4\x87 i Gvozden Budak iz srednjo\xc5\xa1kolskog SKOJ-a i srednjo\xc5\xa1kolci Ljubo \xc5\xa0ari\xc4\x87, Stjepan Mlinari\xc4\x87, Boris Triglav\xc4\x8dan i Rajka Bakovi\xc4\x87 koja im je slu\xc5\xbeila kao kurir._NEWLINE_Kako su iz predhodnih poku\xc5\xa1aja nau\xc4\x8dili, - trebala im je neka lako zapaljiva smjesa, zato su otpo\xc4\x8deli sa pokusima s nitroglicerinom u stanu Martina Mojmira. U jednom od svojih nevje\xc5\xa1tih pokusa \xc4\x8dak su izazvali i manju eksploziju, u kojoj ipak nitko nije stradao, - osim sobe u kojoj su vr\xc5\xa1ili pokus. Na kraju su ipak uspjeli napraviti dovoljno lako zapaljivih naprava._NEWLINE_Nakon tog su podijeljeni u dvije grupe biciklima ne\xc5\xa1to prije 9 sati uve\xc4\x8der, krenuli prema sokolskom stadionu u Maksimir. Uspjeli su se potajno provu\xc4\x87i pokraj osiguranja i postaviti svoje  zapaljive smjese u drvenu konstrukciju sa svih strana stadiona. Po obavljenom poslu, grupa se povukla neopazice, nakon toga stadion je potpuno izgorio.\n_START_SECTION_\nIstraga nakon operacije\n_START_PARAGRAPH_\nIako su redarstvene vlasti NDH poduzele veliku akciju nebili pohvatali krivce, to im nije uspjelo sve do kraja studenog 1941. kad su nakon mukotrpnog ispitivanja i zlostavljanja uspijeli izvu\xc4\x87i od jedne ilegalke imena nekih od sudionika akcije. Na temelju tog iskaza agenti UNS-a uhvatili su 22. studenog 1941. na uglu Heinzelove i Zvonimirove ulice Kre\xc5\xa1u Raki\xc4\x87a, Stjepana Mlinari\xc4\x87a, Veljka Dragovi\xc4\x87a i jo\xc5\xa1 jednog mladi\xc4\x87a sa njima, ali zbog dijeljenja komunisti\xc4\x8dkih letaka. Po izvje\xc5\xa1taju UNS-a agent Ivekovi\xc4\x87 Milan, priveo ih je u zgradu UNS-a u Zvonimirovu ulicu 2. na tre\xc4\x87i kat, ali je tamo Mlinari\xc4\x87 Stjepan izvadio samokres i po\xc4\x8deo pucati na redarstvenike, - pa ga je on ubio._NEWLINE_Interesantno je da su se mnogi incidenti za NDH-a odigravali po sli\xc4\x8dnom scenariju, - osumnji\xc4\x8deni bi se naglo otrgnuo i sko\xc4\x8dio kroz prozor (slu\xc4\x8daj Zdenke Bakovi\xc4\x87), ili bi kao u ovom slu\xc4\x8daju - istrgnuo pi\xc5\xa1tolj i trapavo zapucao na vje\xc5\xa1te agente - koji bi ga onda ubrzo dokraj\xc4\x8dili._NEWLINE_Kre\xc5\xa1o Raki\xc4\x87 je nakon toga strijeljan kod Rakova Potoka zajedno sa sedamnaestoricom komunista i antifa\xc5\xa1ista. Po njegovu imenu zvala se osnovna \xc5\xa1kola i kulturno umjetni\xc4\x8dko dru\xc5\xa1tvo u zagreba\xc4\x8dkom naselju Trnskom.'